Es recapten vora 8500 euros en el Gran Joc Solidari
20/05/2003 14:46:00

# Es recapten vora 8500 euros en el Gran Joc Solidari

*   20/05/2003 14:46:00
*   [Imprimir](#)
*   Compartir
*    https://www.alaquas.org/documento.asp?id\_do=8611

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8611%2F0&title=Ajuntament%20d%27Alaqu%C3%A0s.%20Premsa.Es%20recapten%20vora%208500%20euros%20en%20el%20Gran%20Joc%20Solidari)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8611/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8611/8611_Form_4.jpg)](https://www.alaquas.org/ficheros/documentos/2003/2/8611/8611_Form_10.jpg "<a href='https://www.alaquas.org/ficheros/documentos/2003/2/8611/8611_Form_10.jpg' target=_blank><i class='fa fa-external-link' aria-hidden='true'></i>.Es recapten vora 8500 euros en el Gran Joc Solidari</a>")

En aquesta activitat organitzada per l'Ajuntament d'Alaquàs han participat més de 500 menors dels centres educatius de la ciutat

El Gran Joc Solidari s'ha realitzat un any més amb gran èxit de participació. Més de 500 menors de cinqué i sisé de primària dels col·legis Mare de Déu de l'Olivar I, Madre Josefa Campos, Bovanista, Sanchis Almiñano, González Gallarza i Vila d'Alaquàs han participat en aquesta nova edició en què s'han aconseguit recaptar al voltant de 8.500 euros, 7.200 euros dels quals són aportats per l'Ajuntament d'Alaquàs.

L'activitat va tindre lloc el passat dissabte 17 de maig a partir de les 10:30 hores al parc de la Sequieta, dins de la VIII edició de la Festa de la Primavera. Es tracta d'una activitat organitzada per la Comissió Solidària de la Casa de Joventut Sauqala, que compta amb la col·laboració de l'Ajuntament d'Alaquàs i que té com a objectiu prioritari sensibilitzar les i els menors, mitjançant jocs d'aventura, de coneixement i d'estratègia, per bé d'educar-los en un món més solidari i amb major igualtat d'oportunitats entre el Nord i el Sud.

El joc consisteix en la realització de diferents proves a través de les quals els diferents col·legis van aconseguint diners que seran destinats a diversos projectes d'ajuda i cooperació que les i els mateixos menors han triat. D'aquesta forma, el col·legi González Gallarza destinarà els seus diners aconseguits a l'associació de la ciutat SOADI, que treballa en diferents projectes per a l'orientació i l'atenció dels immigrants d'Alaquàs.

Les i els menors del Bonavista i del Sanchis Almiñano donaran el fons aconseguit a la Fundació Joves per al Futur que en aquests moments està desenvolupant un projecte que consisteix en l'acolliment i la reinserció familiar de xiquetes, xiquets i adolescents en situació de viure al carrer i de drogadicció en la ciutat d'Ambato, a l'Equador.

D'altra banda, els col·legis Vila d'Alaquàs i Madre Josefa Campos col·laboraran en l'ampliació d'un menjador infantil a municipi colombià de Bello que serà dut a terme per l'ONG Fe i Alegria. Per últim, el destí dels diners que va aconseguir el col·legi Mare de Déu de l'Olivar I serà per a una obra de Mans Unides d'Alaquàs, concretament la construcció d'una clínica dental per a la població de les zones marginals de la colònia El Limón a Guatemala.